О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1275
от 16.08.2019 г.
За обявяване на публичен търг с тайно наддаване за продажба на недвижими имоти - частна общинска собственост

На основание чл.21 ал.1 т.8 и ал.2 от ЗМСМА, чл.8 ал.9 т.2 и чл.35 ал.1 от ЗОС, във връзка с чл.58, чл.87 ал.1 и чл.100 от Наредба №8 за общинското имущество на територията на община Перник в изпълнение на Годишната програма за управление и разпореждане с имоти – общинска собственост през 2019 г. по чл.8, ал.9, т.2 от ЗОС, приета с Решение №1058 по Протокол №2 т.10  от 31.01.2019 г. от Общински съвет Перник по т.2 „Описание на терени за продажба по ЗОС“, за терена описан в точка 2.23 и предложена пазарна оценка

ОБЩИНСКИ СЪВЕТ РЕШИ:
Дава своето съгласие да се организира и проведе търг с тайно наддаване за продажба на недвижим имот – частна общинска собственост, и одобрява начална тръжна цена, определена съгласно Доклад за пазарна оценка, както следва за:
ТЕРЕН, представляващ урегулиран поземлен имот УПИ VII-826, кв.80 по регулационния план на гр.Батановци, Община Перник с площ от 686 кв.м /шестстотин осемдесет и шест кв.м./; Застроен с ОБЕКТ, представляващ масивна сграда на два етажа със ЗП – 79.00 кв.м. /седемдесет и девет кв.м./; при граници: от север – улица „Рангел Стоянов“, от изток - УПИ VIII-827, от юг - УПИ XVIII-837 и от запад - УПИ VI-825, за който е съставен АОС №7187/23.11.2012 г., утвърден от Кмета на Община Перник, вписан в Агенция по вписванията - Служба по вписванията-гр.Перник, при начална тръжна цена 24 300,00 лв. /двадесет и четири хиляди и триста лева/ без ДДС и 20% ДДС в размер на 4 860,00 лв. /четири хиляди осемстотин и шестдесет лева/ или обща сума в размер на 29 160,00 лв. /двадесет и девет хиляди сто и шестдесет лева/, съгласно пазарна оценка на основание чл.41, ал.2 от ЗОС, предоставена от независим  оценител, регистриран в КНОБ.
Възлага на Кмета на Община Перник да извърши необходимата процедура, съгласно законовите разпоредби.

Решението е прието на заседание на Общинския съвет, проведено на 16.08.2019г., Протокол № 12 т.4 от дневния ред и е подпечатано с официалния печат на Общинския съвет.

